Virallinen lehti nro C 060 , 25/02/1998 s. 0055



KIRJALLINEN KYSYMYS E-1933/97 esittäjä(t): Giulio Fantuzzi (PSE) - komissiolle (4. kesäkuuta 1997) Aihe: Peltokasvien tasaustuki Vuosien 1997/1998 maataloushintapaketista maatalousneuvostossa 21./22. huhtikuuta 1997 käydyssä keskustelussa komission jäsen Franz Fischler vahvisti, että ehdotus peltokasvien tasaustuen leikkaamisesta ei ole olennainen osa hintapakettia. Kuten tiedetään, kyseessä olisi menojen vähentäminen 1,4 miljardilla eculla vuoden 1998 talousarviossa. Komission mukaan tällainen ehdotus ei niinkään olisi perusteltu maatalouden muiden alojen menojen kattamistarpeen vuoksi, vaan vilja-alan liian suuresta korvattavuudesta aiheutuneen periaatteellisen ongelman takia. 1. Miten komissio yhteensovittaa edellä olevan sen kanssa, mitä esitetään maataloushintoja koskevan ehdotuksen tekstissä, jossa komissio vaatii, että vilja-alan tasaustukien vähentämistä koskeva ehdotus hyväksytään vuoden 1998 talousarvion tasapainon varmistamiseksi (ks. ehdotuksen I osa, s. 12), ja väittää, että se on erottamaton osa nykyistä hintapakettia? 2. Eikö komissio pidä vastenmielisenä sitä, kuinka kevyesti komission jäsen Fischler kiistää, mitä hän itse on vahvistanut julkisesti ja 5. maaliskuuta Euroopan parlamentille antamassaan selvityksessä hintapaketista? 3. Onko tullut ilmi uusia tekijöitä - ja jos on, mitkä ne ovat -, jotka aikaansaavat, että edellä mainittujen tasaustukien leikkaaminen ei enää ole välttämätöntä vuoden 1998 talousarvion rajoitukset huomioon ottaen? 4. Eikö komissio katso, että mahdollinen periaateongelma vilja-alan liian suuresta korvattavuudesta, jonka komissaari Fischler on nostanut esiin, olisi kohdattava siten, että uudistetaan nykyistä markkinajärjestelyä paljon kestävämmin ja paremmin kohdistetuin toimenpitein sen sijaan, että pelkästään leikattaisiin tukia järkähtämättä ja erottelematta? Komission jäsenen Franz Fischlerin komission puolesta antama yhteinen vastaus kirjallisiin kysymyksiin E-1845/97 ja E-1933/97 (15. heinäkuuta 1997) Budjettivallan käyttäjä oli vuonna 1996 päättänyt pitää Euroopan maatalouden ohjaus- ja tukirahaston (EMOTR) tukiosaston vuodeksi 1997 samalla tasolla kuin se oli 1996, ja sitoutui varainhoitovuoden aikana hyväksymään korjaavan lisäbudjetin, mikäli osoittautuisi, että myönnetyt määrärahat eivät riittäisi varainhoitovuodeksi. On syytä muistaa, että EMOTR:n tukiosaston määrärahat ovat ennakkovaroja, jotka perustuvat jopa 18 kuukautta ennen vastaavien kustannusten toteutumista laadittuihin suhdanneoletuksiin. Maatalousmenojen seuranta varainhoitovuonna 1997 (varoitusjärjestelmä) osoittaa, että kesäkuussa on kulutettu 1 300 miljoonaa ecua vähemmän kuin budjetoidut varat ovat vuodeksi 1997, joten ei ole vaaraa alkuperäisten määrärahojen ylittämisestä. Tämä vähäinen kulutus johtuu muun muassa tiettyjen markkinoiden (viljatuotteet, sokeri, lampaanliha) hyvästä tilanteesta, naudanliha-alan menojen hidastumisesta ja ylimääräisten maksujen keräämisestä niiltä maidontuottajilta, joiden tuotanto on ylittänyt sovitut kiintiöt. Maataloustuottajat eivät siis ole kärsineet tulonmenetyksistä budjettivallan käyttäjän tekemän 1 000 miljoonan ecun määrärahaleikkauksen vuoksi. Toisaalta sama määrärahaleikkaus auttaa vähentämään omien määrärahojen käyttöä ja vaikuttaa näin osaltaan 3 prosentin budjettivajerajoituksen tavoitteen toteutumiseen jäsenvaltioissa vuonna 1997, sillä niiden ei tarvitse turhaan käyttää 1 000 miljoonan ecun edestä budjettivaroja. Varainhoitovuodeksi 1998 komissio on esittänyt budjettivallan käyttäjälle alustavan talousarvioesityksen, joka EMOTR:n tukiosaston osalta noudattaa 0,50 prosentin kasvutavoitetta suhteessa vuoden 1997 budjettivaroihin ja kattaa edelleen kuten aikaisemminkin koko maantalousalan budjettitarpeet. Ehdotuksessaan maataloustuotteiden hintojen määräämisestä kaudeksi 1997*1998 komissio on esittänyt neuvostolle ehdotuksen vähentää kaudesta 1997*98 lähtien peltokasvien viljelijöille maksettavia korvauksia keskimäärin 6 prosentilla, mikä vastaa 1 353 miljoonan ecun kokonaisvähennystä. Tämä ehdotus, joka on otettu huomioon alustavassa talousarvioesityksessä ja toimitettu neuvostolle ja parlamentille heinäkuussa 1996 ennen sen ottamista mukaan hintapakettiin, tehtiin lisäkulujen rahoittamiseksi naudan spongiformin enkefalopatian aiheutettua kriisin naudanliha-alalla ja vuodeksi 1998 kaavailtujen budjettivaikeuksien yhteydessä. Ehdotus liittyy myös tämän alan yleiseen taloudelliseen tilanteeseen. Komissio muistuttaakin, että tuesta päätettiin vuonna 1992 korvauksena viljan hintojen alenemisesta, kun oletettiin, että ne seuraisivat suunniteltua yhteisön virallisten hintojen alenemista. Hintojen aleneminen oli kuitenkin vain osittaista, sillä vilja-alalla on jo usean kauden ajan ollut korkeat hinnat sekä maailmanmarkkinoilla että sisämarkkinoilla, minkä seurauksena tuottajat ovat saaneet korvausta vain osittain toteutuneen hinnan alenemisen johdosta. Komissio muistuttaa vuoden 1997 ohjelmassa ilmaisemastaan aikomuksesta esittää hallitusten välisen konferenssin jälkeen tiedonanto yhteisön rahoituskehyksestä vuodesta 2000 alkaen sekä siihen liittyvä perusteellinen mietintö yhteisön politiikoista ja etenkin yhteisestä maatalouspolitiikasta sekä rakennepolitiikoista. Tämä tarkoituksenaan komissio julkisti 22. huhtikuuta 1997 työskentelyasiakirjan viljan, maidon ja naudanlihan pitkän aikavälin markkinanäkymistä. On syytä korostaa, että ehdotettu vähennys ei mitenkään ennakoi mahdollista peltokasvien viljelysektorin uudistusta, vaan tarkoitus on korjata alan ilmeisiä liikatukia. PHARE- ja MEDA-ohjelmien osalta budjettivallan käyttäjä on noudattanut Cannesin Eurooppa-neuvostossa kesäkuussa 1995 sovittuja asianosaisia maita koskevia sitoumuksia.